Плешчаніцкае вадасховішча

Плешчаніцкае вадасховішча, Войкаўскае вадасховішча — вадасховішча ў Беларусі, у басэйне ракі Дзьвінасы (34 км ад вусьця). Знаходзіцца ў Лагойскім раёне Менскай вобласьці, за 24 км на поўнач ад Лагойску, каля заходняй ускраіны Плешчаніцаў. Плошча 2,04 км². Найбольшая глыбіня 6,3 м. Даўжыня 2,9 км. Найбольшая шырыня 0,9 км. Даўжыня берагавой лініі 7,3 км. Аб’ём вады 5,1 млн м³. Плошча вадазбору 232 км². Вадасховішча стварылі ў 1960 годзе дзеля рэгуляваньня рачнога сьцёку, рэкрэацыі і спартовых імпрэзаў. Берагі пад лесам, правы забалочаны, левы высокі (1,5—3 м). Дно высьцілаецца глеем, на мелкаводзьдзі пяском. Сярэднегадавое ваганьне ўзроўню 50 см. Замярзае ў пачатку сьнежня, лёд (таўшчыня 40—50 см) трымаецца да 2-й паловы сакавіка. Інтэнсіўна зарастае, асабліва ў верхняй частцы і ў затоцы. Упадаюць рэкі Дрылянка і Рудаўка. Крыніцы Літаратура Блакітная кніга Беларусі: энцыкл / Рэдкал.: Н. А. Дзісько, М. М. Курловіч, Я. В. Малашэвіч і інш.; Маст. В. Г. Загародні. — Мн.: БелЭн, 1994. — 415 с. — ISBN 5-85700-133-1